מוירה קלי

מוירה קלי (באנגלית: Moira Kelly; נולדה ב-6 במרץ 1968) היא שחקנית אמריקאית. היא ידועה כגילומה של קייט מוסלי בסרט "The Cutting Edge" משנת 1992 וכן האם החד הורית קארן רו בדרמת הנעורים "מגרש ביתי". היא ידועה גם בזכות תפקידה של דונה הייוורד ב"טווין פיקס: אש הולכת איתי", כשהחליפה את לארה פלין בויל מסדרת הטלוויזיה "טווין פיקס" משנת 1990. תפקידים אחרים כוללים את דורותי דיי ב-"Entertaining Angels: The Dorothy Day Story", יועצת התקשורת של הבית הלבן, מנדי המפטון בעונה הראשונה של "הבית הלבן", והקול של נלה אהובתו של סימבה ב"מלך האריות" ובסרטי ההמשך שלו "מלך האריות 2: מלכות סימבה" "מלך האריות 3: האקונה מאטאטה". היא גם שיחקה את הטי קלי ואונה אוניל ב"צ'פלין".

 תחילת חייה 
מוירה קלי נולדה בקווינס, ניו יורק ב-6 במרץ 1968. אביה פיטר היה כנר ואמה אן אחות, מהגרים מאירלנד. קלי היא השלישית מתוך שישה ילדים וגדלה ברונקונקומה, ניו יורק. היא חונכה כקתולית. קלי למדה בתיכון בבוהמיה, לונג איילנד, וסיימה את לימודיה ב־1986. מאוחר יותר, היא למדה בקולג' מרימאונט מנהטן.

בצעירותה, קלי לוהקה לתפקיד קטן בהפקה של "אנני" ב-1984 של בית הספר התיכון שלה. עקב מחלה הוחלפה הילדה שגילמה את מיס האניגן, מה שגרם לסדרה של שינויים בקאסט שהובילו לבחירת הקריירה שלה. קלי, קתולית אדוקה, נאלצה להחליט בין משחק לבין שאיפת ילדותה להיות נזירה.

 קריירה 
קלי עשתה את הופעת הבכורה המקצועית שלה בסרט הטלוויזיה המבוסס על עובדות אהבה, שקרים ורצח, כשגילמה את הנערה סינמון בראון, שאביה כפה עליה להרוג את אשתו, אמה החורגת, לינדה בראון. היא המשיכה בתפקידים קטנים בסרטים עד שלוהקה ב-1992 לתפקיד דונה הייוורד ב"טווין פיקס: אש הולכת איתי". עבור השתתפותה בסרט היא קיבלה אישור מהכומר שלה בגלל סצנת המין שבו. באותה שנה היא שיחקה לצד די.בי סוויני בקומדיה הרומנטית "The Cutting Edge" (שבמהלך צילומיה קלי סבלה מקרסול שבור, מה שעלה לה בתפקיד בסרטה של פני מרשל "ליגה משלהן") ושיחקה בשני תפקידים עם רוברט דאוני ג'וניור ב"צ'פלין".

מאז היא הופיעה בין היתר בסרטים "אודסה הקטנה","ויופי מסוכן", והייתה הקול של נלה הבוגרת בסרטי דיסני, "מלך האריות", "מלך האריות 2: מלכות סימבה" ו"מלך האריות 3: האקונה מאטאטה". בקריירה הקולנועית העצמאית שלה, קלי קיבלה את התפקיד הראשי של האקטיביסטית דורותי דיי בסרט "Entertaining Angels: The Dorothy Day "Story וכיכבה לצד גלן קלוז ב-"The Safety of Objects". היא גילמה אתהלן קלר בסרט הטלוויזיה "Monday After the Miracle", ששודר ב-15 בנובמבר 1998 ב־CBS .

קלי כיכבה בדרמה "To Have & to Hold" של CBS עם ג'ייסון בגיי. ב-1999 החלה לשחק את מנדי המפטון בעונה הראשונה של "הבית הלבן" ועזבה את הדרה במפתיע אחרי עונה אחת. בשנת 2003, קלי החלה לגלם את האם החד הורית קארן רו בדרמת הנעורים "מגרש ביתי". בעונה החמישית היא הפסיקה לשחק בתפקיד קבוע אבל הופיעה בהופעת אורח בפרק ה-100 ובסיום העונה השישית. היא שיחקה בהופעות אורח בתוכניות טלוויזיה כגון "גיבורים", "חוק וסדר" ו"מספ7ים".

קלי שחזרה את תפקידה כנלה מסדרת סרטי האנימציה של דיסני מלך האריות במשחק וידאו הרפתקאות "Disney Dreamlight Valley" שיצא לאקרנים ב-2023.

 חיים אישיים 
ב-5 באוגוסט 2000 נישאה קלי לסטיב יואיט, איש עסקים מטקסס. יש להם שני ילדים, בת אלה (2001) ובן אימון (2003).

 פילמוגרפיה 
 בקולנוע 
שנהסרטתפקידהערות1991The Boy Who Cried Bitchג'סיקה רוזנברגBilly Bathgateבקי1992Thirty Below Zeroלוסיסרט קצרThr Cutting Edgeקייט מוזליטווין פיקס: אש הולכת איתידונה הייוורדצ'פליןהייטי קלי/אונה או'ניל1993Cannibal! The Musicalהפורשת1994With Honorsקורטני בלומנטאלמלך האריותנלה המבוגרת (קול)אודסה הקטנהאללה שוסטרביץ1995The Tie That Bindsדנה קליפטון1996Unhook the Starsאן מרי מרגרט "אנני" הוקסEntertaining Angels: The Dorothy Day Storyדורותי דיי1997Love Walked InורהChanging Habitsסוש טיגDrive, She Saidנאדין שיפ1998Dangerous Beautyביאטריס ונירHi-Lifeסוזןמלך האריות 2: מלכות סימבהנלה (קול)וידאו1999Henry Hillסינתיה2001The Safety of Objectsסוזן טריין2004A Woman Reporterאישהסרט קצרמלך האריות 3: האקונה מאטאטהנלה (קול)וידאו2006Two Tickets to Paradiseקייט2007Remember the Dazeגברת פורד2014Twin Peaks: The Missing Piecesדונה הייוורדסצנות שנמחקו מ"טווין פיקס: אש הולכת איתי" (1992)

 טלוויזיה 
שנהסדרהתפקידהערות1991Love, Lies and Murderסינמון בראוןמיני סדרות טלוויזיה1993Daybreakבלוסרט טלוויזיה1998Monday After the Miracleהלן קלרסרט טלוויזיהTo Have & to Holdאנני קורנלתפקיד ראשי1999–2000הבית הלבןמנדי המפטוןתפקיד קבוע2002Hackונסה גריפיןבפרק: "My Brother's Keeper"אזור הדמדומיםאליזבת קרטרבפרק: "Found and Lost"2003–2009מגרש ביתיקארן רותפקיד ראשי2008חוק וסדרקתרין דונובאןבפרק: "Betrayal"2009גיבוריםאבי קולינסבפרק: "Building 26"2010מספ7יםמרי פולסוןבפרק: "Growin' Up"2012A Smile as Big as the Moonדארסי קרס'ססרט טלוויזיה של ABCTaken Back: Finding Haleyקארןסרט טלוויזיה2013גדולה מהחייםסינדי קספרבפרק: "50 Shades of Grayson"2017Deadly Sororityפרופסור איימי תומאססרט טלוויזיה2018Girl in the Bunkerמדלין שופסרט טלוויזיה2019המתמחהאנני3 פרקיםChristmas In Louisianaשרלוט ווינטרסרט טלוויזיה2021Panicלורה קורטז7 פרקים2022My Southern Family Christmasג'ניפר ברגרוןסרט טלוויזיה (הולמרק)2023Citadelג'ו5 פרקים2025Love of the Irishהלןסרט טלוויזיה (הולמרק)

 משחקי וידאו 
שנה משחק תפקיד הערות 2023 Disney Dreamlight Valley נלה (קול) דמותה נוספה בעדכון אפריל 2023

 בתור במאית 
שנה סדרה הערות 2006–2007 מגרש ביתי סדרת טלוויזיה; 2 פרקים

 הערות שוליים 

קטגוריה:דיסני: אישים
קטגוריה:נוצרים רומים-קתולים אמריקאים
קטגוריה:מדבבות אמריקאיות
קטגוריה:אמריקאים ממוצא אירי